CELEX: 62019CN0109
Language: hu
Date: 2019-02-11 00:00:00
Title: C-109/19. sz. ügy: A Consiglio di Stato (Olaszország) által 2019. február 11-én benyújtott előzetes döntéshozatal iránti kérelem — Raggio di Sole Società Cooperativa Onlus kontra Comune di Cisterino, Consorzio per L'inclusione Sociale dell'Ats Fasano — Ostuni — Cisterino

27.5.2019   
            
            
               HU
            
            
               Az Európai Unió Hivatalos Lapja
            
            
               C 182/12
            
         
      A Consiglio di Stato (Olaszország) által 2019. február 11-én benyújtott előzetes döntéshozatal iránti kérelem — Raggio di Sole Società Cooperativa Onlus kontra Comune di Cisterino, Consorzio per L'inclusione Sociale dell'Ats Fasano — Ostuni — Cisterino
      (C-109/19. sz. ügy)
      (2019/C 182/15)
      Az eljárás nyelve: olasz
      
         A kérdést előterjesztő bíróság
      
      Consiglio di Stato
      
         Az alapeljárás felei
      
      
         Felperes: Raggio di Sole Società Cooperativa Onlus
      
         Alperesek: Comune di Cisterino, Consorzio per L'inclusione Sociale dell'Ats Fasano — Ostuni — Cisterino
      
         Az előzetes döntéshozatalra előterjesztett kérdés
      
      Ellentétes-e az uniós joggal (és különösen a bizalomvédelem, a jogbiztonság, a szabad mozgás, a letelepedés és a szolgáltatásnyújtás szabadságának elvével) a (Codice dei contratti pubblici [a közbeszerzésekről szóló törvénykönyv] 83. cikkének (9) bekezdéséhez, 95. cikkének (10) bekezdéséhez és 97. cikkének (5) bekezdéséhez hasonló) olyan nemzeti szabályozás, amely szerint valamely közbeszerzési szerződés odaítélésére irányuló eljárásban a munkaerővel és a munkahelyi biztonsággal összefüggő költségek megjelölésének az ajánlattevő által történő elmulasztása minden esetben a kizárást eredményezi anélkül, hogy az ajánlattevő utólag az úgynevezett hiánypótlási felhívás eszközével élhetne, még ha e nyilatkozattételi kötelezettség fennállása kellően egyértelmű és megismerhető rendelkezésekből is ered, valamint azon körülménytől függetlenül, hogy az ajánlattételi felhívás nem utal kifejezetten a pontos megjelölés hivatkozott törvényi kötelezettségére?